Komission asetus (EY) N:o 457/2003, annettu 12 päivänä maaliskuuta 2003, asetuksen (EY) N:o 98/2003 muuttamisesta Madeiran ja Kanariansaarten naudanlihan hankkimiseksi myönnettävän tuen ja alustavien hankintataseiden vahvistamisen osalta



Virallinen lehti nro L 069 , 13/03/2003 s. 0021 - 0024



Komission asetus (EY) N:o 457/2003, annettu 12 päivänä maaliskuuta 2003, asetuksen (EY) N:o 98/2003 muuttamisesta Madeiran ja Kanariansaarten naudanlihan hankkimiseksi myönnettävän tuen ja alustavien hankintataseiden vahvistamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(1) ja erityisesti sen 3 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(2), sellaisena kuin se on viimeksi muutettuna komission asetuksella (EY) N:o 1922/2002(3), ja erityisesti sen 3 artiklan 6 kohdan, sekä katsoo seuraavaa: (1) Komission asetuksessa (EY) N:o 98/2003(4), sellaisena kuin se on muutettuna asetuksella (EY) N:o 399/2003(5), vahvistetaan syrjäisimpien alueiden alustavat hankintataseet ja yhteisön tuki ihmisravinnoksi, jalostukseen ja maatalouden tuotantopanoksina käytettävien tiettyjen välttämättömien tuotteiden sekä elävien eläinten ja munien hankkimiseksi neuvoston asetusten (EY) N:o 1452/2001(6), (EY) N:o 1453/2001 ja (EY) N:o 1454/2001 mukaisesti. (2) Naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(7), sellaisena kuin se on viimeksi muutettuna komission asetuksella (EY) N:o 2345/2001(8), 33 artiklan mukaisesti tämän alan vientituet vahvistetaan säännöllisin väliajoin. Ne vahvistettiin viimeksi komission asetuksella (EY) N:o 118/2003(9). Tuki voi vaihdella määräpaikan tai määräpaikkaryhmän mukaan. (3) Jotta naudanlihatuotteiden hankinta helpottuisi syrjäisimmillä alueilla, on syytä täsmentää, että jos jonkin hankintatasejärjestelmään kuuluvan tuotteen tuen määrä on johonkin koodiin B 03 kuuluvaan määräpaikkaan vietäessä vahvistettu korkeammaksi kuin tälle tuotteelle asetuksessa (EY) N:o 98/2003 vahvistettu tukimäärä, tuki myönnetään ensin mainitun määrän mukaisesti. (4) Tämän vuoksi on syytä muuttaa asetus (EY) N:o 98/2003. (5) Ottaen huomioon, että asetusta (EY) N:o 98/2003 sovelletaan 1 päivästä tammikuuta 2003, tätä asetusta on syytä soveltaa kyseisestä päivästä alkaen, jotta hankinta sujuisi moitteettomasti. (6) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 98/2003 liitteet III ja V tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä maaliskuuta 2003. Komission puolesta Franz Fischler Komission jäsen (1) EYVL L 198, 21.7.2001, s. 26. (2) EYVL L 198, 21.7.2001, s. 45. (3) EYVL L 293, 29.10.2002, s. 11. (4) EYVL L 14, 21.1.2003, s. 32. (5) EUVL L 59, 4.3.2003, s. 13. (6) EYVL L 198, 21.7.2001, s. 11. (7) EYVL L 160, 26.6.1999, s. 21. (8) EYVL L 315, 1.12.2001, s. 29. (9) EYVL L 20, 24.1.2003, s. 3. LIITE 1. Korvataan asetuksen (EY) N:o 98/2003 liitteen III osa 7 seuraavasti: "Osa 7 Naudanliha-ala Alustava hankintatase ja yhteisön tuki yhteisön tuotteiden hankintaan kalenterivuosittain MADEIRA >TAULUKON PAIKKA> Huom. Tuotekoodit ja alahuomautukset määritellään komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna." 2. Korvataan asetuksen (EY) N:o 98/2003 liitteen V osa 8 seuraavasti: "Osa 8 Naudanliha-ala Alustava hankintatase ja yhteisön tuki yhteisön tuotteiden hankintaan kalenterivuosittain >TAULUKON PAIKKA> Huom. Tuotekoodit ja alahuomautukset määritellään komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna."